Diari Oficial de la Generalitat Valenciana


Sumari del DOGV 8423, del 14-11-2018 (2018/10234)

Informació pública de l'aprovació de l'informe ambiental i territorial estratègic de la modificació de l'estudi de detall de les parcel·les 15.1 i 15.2 del PRIM de Patraix. Expedient 03969/2018/000129.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10425


Data del document
:   29-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació de l'estudi de detall de les parcel·les 15.1 i 15.2 del PRIM de Patraix. Expedient 03551/2018/000129. [2018/10962]  
La Junta de Govern Local de l'Ajuntament de València, en sessió celebrada el 19 d'octubre de 2018, va adoptar l'acord que, en la part dispositiva, diu literalment el següent:  
  
«Primer. Concloure que la proposta de modificació de l'estudi de detall de les parcel·les 15.1 i 15.2 del PRIM de Patraix no té efectes significatius sobre el medi ambient, d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació de l'estudi de detall de les parcel·les 15.1 i 15.2 del PRIM de Patraix, i designar com a alternativa més idònia mediambientalment en aquesta actuació l'alternativa 2, tenint en compte que la documentació tècnica que s'expose al públic en la fase urbanística ha d'incorporar un article que regule els aspectes d'afecció acústica previstos en el fonament de dret sisé d'aquest informe, en el qual s'indique que en la realització d'un projecte d'edificació s'han de contemplar les mesures preventives i correctores oportunes que asseguren el compliment dels objectius de qualitat acústica interior amb la finalitat de no infringir els objectius de qualitat acústica establits en el Mapa estratègic de sorolls, o bé que en els dits projectes es justifique prou el compliment d'aquests objectius, i que per a l'aprovació definitiva de l'instrument de planejament serà preceptiu l'informe previ de la Direcció General d'Aviació Civil.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'Associació de Veïns de Patraix.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 29 d'octubre de 2018.- El secretari: Manuel Latorre Hernández.